CELEX: C2007/297/16
Language: sk
Date: 2007-12-08 00:00:00
Title: Vec C-192/06: Rozsudok Súdneho dvora (druhá komora) zo 4. októbra 2007 (návrh na začatie prejudiciálneho konania, ktorý podal Bundesverwaltungsgericht – Nemecko) – Matthias Kruck/Landkreis Potsdam-Mittelmark (Poľnohospodárske štruktúry — Schémy pomoci Spoločenstva — Článok 7 ods. 6 nariadenia (EHS) č. 1765/92 — Článok 9 ods. 2 nariadenia (EHS) č. 3887/92 — Úhorovanie pôdy — Zníženie kompenzačných platieb)

8.12.2007   
            
            
               SK
            
            
               Úradný vestník Európskej únie
            
            
               C 297/11
            
         Rozsudok Súdneho dvora (druhá komora) zo 4. októbra 2007 (návrh na začatie prejudiciálneho konania, ktorý podal Bundesverwaltungsgericht – Nemecko) – Matthias Kruck/Landkreis Potsdam-Mittelmark
   (Vec C-192/06) (1)
   
   (Poľnohospodárske štruktúry - Schémy pomoci Spoločenstva - Článok 7 ods. 6 nariadenia (EHS) č. 1765/92 - Článok 9 ods. 2 nariadenia (EHS) č. 3887/92 - Úhorovanie pôdy - Zníženie kompenzačných platieb)
   (2007/C 297/16)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Bundesverwaltungsgericht
   Účastníci konania pred vnútroštátnym súdom
   
      Žalobca: Matthias Kruck
   
      Žalovaný: Landkreis Potsdam-Mittelmark
   Predmet veci
   Návrh na začatie prejudiciálneho konania – Bundesverwaltungsgericht – Výklad článku 9 ods. 2 až 4 nariadenia Komisie (EHS) č. 3887/92 z 23. decembra 1992 stanovujúceho podrobné pravidlá uplatňovania integrovaného správneho a kontrolného systému pre niektoré schémy pomoci Spoločenstva [neoficiálny preklad] (Ú. v. ES L 391, s. 36), zmeneného a doplneného nariadením Komisie (ES) č. 1648/95 zo 6. júla 1995, ktorým sa mení a dopĺňa nariadenie (EHS) č. 3887/92 stanovujúce podrobné pravidlá uplatňovania integrovaného správneho a kontrolného systému pre niektoré schémy pomoci Spoločenstva (Ú. v. ES L 156, s. 27), ako aj článku 7 ods. 6 druhej a štvrtej vety nariadenia Rady (EHS) č. 1765/1992 z 30. júna 1992 zavádzajúceho systém podpôr pre pestovateľov niektorých plodín pestovaných na ornej pôde [neoficiálny preklad] (Ú. v. ES L 181, s. 12), zmeneného a doplneného nariadením Rady (ES) č. 2989/95 z 19. decembra 1995, ktorým sa mení nariadenie (EHS) č. 1765/1992 zavádzajúce systém podpôr pre pestovateľov niektorých plodín pestovaných na ornej pôde (Ú. v. ES L 312, s. 5) – Stanovenie maximálnej neobrábanej plochy, ktorá prichádza do úvahy pre kompenzačné platby, na základe obrábanej plochy skutočne zistenej počas kontroly, a nie na základe plochy uvedenej v žiadosti o kompenzačnú platbu
   Výrok rozsudku
   Článok 9 nariadenia Komisie (EHS) č. 3887/92 z 23. decembra 1992 stanovujúceho podrobné pravidlá uplatňovania integrovaného správneho a kontrolného systému pre niektoré schémy pomoci Spoločenstva [neoficiálny preklad], zmeneného a doplneného nariadením Komisie (ES) č. 1648/95 zo 6. júla 1995, sa má vykladať tak, že výpočet maximálnej plochy, ktorá prichádza do úvahy na kompenzačné platby za úhorovanie pôdy podľa článku 7 ods. 6 prvej, druhej a štvrtej vety nariadenia Rady (EHS) č. 1765/92 z 30. júna 1992 zavádzajúceho systém podpôr pre pestovateľov niektorých plodín pestovaných na ornej pôde [neoficiálny preklad], zmeneného a doplneného nariadením Rady (ES) č. 2989/95 z 19. decembra 1995, sa vykoná na základe požadovanej obrábanej plochy pod podmienkou, že táto plocha je skutočne určená pre plodiny pestované na ornej pôde a nezahŕňa plochy vylúčené z režimu kompenzačných platieb na základe článku 9 nariadenia č. 1765/92, zmeneného a doplneného nariadením č. 2989/95.
   
      (1)  Ú. v. EÚ C 154, 1.7.2006.